

Κθ35οη: 8 ί 9 Β 
(θΓηϋθεΜθό) 

1_003ΐΪ0η: ΑΙίιβηΙ ΕΙΙιηίΚο 
Τγρο9Γ3(ίο^^^ 


35293 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2926 

30 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θέματα στελέχωσης σχολικών μονάδων Πρωτοβάθμιας 
Εκπαίδευσης που εντάσσονται στις Ζώνες Εκπαιδευτι¬ 
κής προτεραιότητας στο πλαίσιο υλοποίησης της πρά¬ 
ξης «Ζώνες Εκπαιδευτικής Προτεραιότητας - Άξονας 
Προτεραιότητας 2», του Επιχειρησιακού προγράμμα¬ 
τος «Εκπαίδευση και Δια Βίου Μάθηση» του ΕΣΠΑ. 1 

Εκχώρηση αρμοδιοτήτων διαχείρισης του Επιχειρησι¬ 
ακού Προγράμματος «Ψηφιακή Σύγκλιση» του ΕΣΠΑ 
στην Ειδική Υπηρεσία Διαχείρισης του Επιχειρησια¬ 
κού Προγράμματος «Διοικητική Μεταρρύθμιση 2007- 
2013» για δράσεις που υλοποιούνται στις 8 Περιφέ¬ 


ρειες Αμιγούς Στόχου Σύγκλισης. 2 

ΑΠΟΦΑΣΕΙ Σ 

Αριθμ. Φ.12/698/170601/Γ1 (1) 


Θέματα στελέχωσης σχολικών μονάδων Πρωτοβάθμιας Εκ¬ 
παίδευσης που εντάσσονται στις Ζώνες Εκπαιδευτικής 
προτεραιότητας στο πλαίσιο υλοποίησης της πράξης 
«Ζώνες Εκπαιδευτικής Προτεραιότητας - Άξονας Προ¬ 
τεραιότητας 2», του Επιχειρησιακού προγράμματος «Εκ¬ 
παίδευση και Δια Βίου Μάθηση» του ΕΣΠΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 9, περίπτωση (εε), 
του άρθρου 3 και την παράγραφο 11, περίπτωση ε, του 
άρθρου 4 του Ν. 1566/85 (ΦΕΚ 167, τ.Α') «Δομή και λει¬ 
τουργία της Πρωτοβάθμιας και Δευτεροβάθμιας Εκ¬ 
παίδευσης και άλλες Διατάξεις», όπως αυτές τροπο¬ 
ποιήθηκαν με την παράγραφο 2, του άρθρου 7, του 
Ν. 2525/1997 (ΦΕΚ 188, τ.Α'), «Ενιαίο Λύκειο, πρόσβαση των 
αποφοίτων του στην Τριτοβάθμια Εκπαίδευση, αξιολόγηση 
του εκπαιδευτικού έργου και άλλες Διατάξεις». 

2. Τις διατάξεις της παραγράφου 2, περίπτωση γ του άρ¬ 
θρου 24, του Ν. 1566/85 (ΦΕΚ 167, τ.Α'), «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και 
άλλες Διατάξεις». 

3. Τις διατάξεις της παραγράφου 3, του άρθρου 3 και 
την παράγραφο 5, του άρθρου 4 του Ν. 2525/1997 (ΦΕΚ 188, 


τ.Α'), «Ενιαίο Λύκειο, πρόσβαση των αποφοίτων του στην 
Τριτοβάθμια Εκπαίδευση, αξιολόγηση του εκπαιδευτικού 
έργου και άλλες Διατάξεις». 

4. Τις διατάξεις της παραγράφου 1, του άρθρου 73, πε¬ 
ρίπτωση α' του Ν. 3518/2006 (ΦΕΚ 272/2006, τ.Α'), «Αναδι¬ 
άρθρωση των κλάδων του Ταμείου συντάξεων Μηχανικών 
και Εργοληπτών Δημοσίων'Εργων (Τ.Σ.Μ.Ε. Δ.Ε.) και ρύθμιση 
άλλων θεμάτων αρμοδιότητας του Υπουργείου Απασχόλη¬ 
σης και Κοινωνικής Προστασίας». 

5. Τις διατάξεις των άρθρων 5,10 του Ν. 3848/2010 (ΦΕΚ 
71/2010, τ.Α'). 

6. Τις διατάξεις της παρ. 1 του άρθρου 26 του 
Ν. 3879/2010, (ΦΕΚ 163, τ.Α'), «Ανάπτυξη της Δια Βίου Μά¬ 
θησης και λοιπές Διατάξεις». 

7. Τις διατάξεις της παρ. 1, του άρθρου 10, του Π.Δ. 201/ 
1998 (ΦΕΚ 161, τ.Α'), «Οργάνωση και λειτουργία των Δημο¬ 
τικών Σχολείων». 

8. Τις διατάξεις του άρθρου 90 του «Κώδικα Νομοθεσίας για 
την Κυβέρνηση και τα κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98Α'). 

9. Τις διατάξεις της παραγράφου 6 του άρθρου 16 του 
Ν. 3149/2003 (ΦΕΚ 141, τ.Α'), όπως τροποποιήθηκε με το άρ¬ 
θρο 9 του Ν. 3194/2003 (ΦΕΚ 267, τ.Α') και της παραγράφου 
1 του άρθρου 8, του Ν. 3194/2003 (ΦΕΚ 267, τ.Α'). 

10. Τις διατάξεις του Π.Δ. 185/2009 (ΦΕΚ 213, τ.Α'): «Ανα¬ 
σύσταση του Υπουργείου Οικονομικών, κ.λπ.». 

11. Τις διατάξεις της με αριθμ. 94654/ΣΤ5/19.06.2014 (ΦΕΚ 
1618/τ.Β') απόφασης «Καθορισμός αρμοδιοτήτων στους 
Υφυπουργούς Παιδείας και Θρησκευμάτων, Αλέξανδρο 
Δερμεντζόπουλο και Κωνσταντίνο Κουκοδήμο». 

12. Τις διατάξεις της με αριθμ. 113635/ΣΤ5/18-07-2014 Υπουρ¬ 
γικής Απόφασης «Μεταβίβαση δικαιώματος Υπογραφής «Με 
εντολή Υπουργού» στο Γενικό Γραμματέα, στους Ειδικούς 
Γ ραμματείς και στους Προϊσταμένους Γ ενικών Διευθύνσεων 
του Υπουργείου Παιδείας και Θρησκευμάτων». 

13. Την αριθ. Υ48/09-07-2012 (ΦΕΚ 2105/τ.Β') απόφαση του 
Πρωθυπουργού «Καθορισμός αρμοδιοτήτων του Αναπληρωτή 
Υπουργού Οικονομικών, Χρήστου Σταϊκούρα». 

14. Την με αρ. 11334/29-07-10 απόφαση ένταξης της πρά¬ 
ξης «Ζώνες Εκπαιδευτικής Προτεραιότητας - Άξονας Προ¬ 
τεραιότητας 2», όπως τροποποιήθηκε και ισχύει. 

15. Τις με αριθμ. 23/2010 και 26/2010 πράξεις του Τμήμα¬ 
τος Π.Ε. του Παιδαγωγικού Ινστιτούτου, καθώς και το με 
αριθμ. 27/2010 Πρακτικό του Συντονιστικού Συμβουλίου του 
Παιδαγωγικού Ινστιτούτου. 

16. Την με αριθμ. 164871/Γ1 /01 -11 -2013 εγκύκλιο του Υ.ΠΑΙΘ. με 
θέμα «Οδηγίες και κατευθύνσεις για διαδικασία ίδρυσης και 

λειτουργίας Τάξεων Υποδοχής I και II Ζ.Ε.Π. του Επιχειρησιακού 
Προγράμματος «Εκπαίδευση και δια βίου Μάθηση» του ΕΣΠΑ, 
που συγχρηματοδοτούνται από το Ευρωπαϊκό Κοινοτικό Τα¬ 
μείο και το Ελληνικό Δημόσιο, για το σχολικό έτος 2013-2014» 

17. Τις διατάξεις της με αριθμ. Φ.12/443/51800/Γ1/04.05.2011 
( ΦΕΚ 1096, Β') Κοινής Υπουργικής Απόφασης περί «Θέματα 
στελέχωσης σχολικών μονάδων Πρωτοβάθμιας Εκπαίδευ¬ 
σης που εντάσσονται στις Ζώνες Εκπαιδευτικής Προτε¬ 
ραιότητας στο πλαίσιο υλοποίησης των π ράξεων «Ζώνες 
Εκπαιδευτικής Προτεραιότητας - Άξονας Προτεραιότητας 
1», «Ζώνες Εκπαιδευτικής Προτεραιότητας - Άξονας Προ¬ 
τεραιότητας 2» και «Ζώνες Εκπαιδευτικής Προτεραιότητας 
- Άξονας Προτεραιότητας 3» του Επιχειρησιακού Προγράμ¬ 
ματος «Εκπαίδευση και Δια Βίου Μάθηση» του ΕΣΠΑ». 

18. Την με αριθμ. Φ.1 ΤΥ/809/101455/Γ1/07.09.2011 (ΦΕΚ 2197, 
Β') «Ρυθμίσεις ζωνών Εκπαιδευτικής Προτεραιότητας (ΖΕΠ), 
Τάξεων Υποδοχής ΖΕΠ και Ενισχυτικών Φροντιστηριακών 
Τμημάτων ΖΕΠ όπως τροποποιήθηκε με την με Φ. 12/82/14638/ 
Γ1/03.02.2014 (ΦΕΚ 278/2014, τ.Β') Υπουργική Απόφαση 

19. Ότι από την παρούσα απόφαση προκαλείται δαπάνη σε 
βάρος του ΠΔΕ του Υ.ΠΑΙ.Θ. και συγκεκριμένα για το σχο¬ 
λικό έτος 2014-15, καλύπτεται από τη ΣΑΕ 2010ΣΕ04580068 
(261.120,00 € για το 2014) και από τη ΣΑΕ 2010ΣΕ04580068 
(428.640,00 € για το 2015) της πράξης «Ζώνες Εκπαιδευτικής 
Προτεραιότητας - Άξονας Προτεραιότητας 2», η οποία έχει 
ενταχθεί στο Επιχειρησιακό Πρόγραμμα «Εκπαίδευση και 
Δια Βίου Μάθηση» του ΕΣΠΑ: 

20. Την με αριθμ. 34658/04-07-2014 (ΦΕΚ 1825, Β') Υπουργική 
Απόφαση με θέμα: «Ανάθεση αρμοδιοτήτων στους Υφυπουρ¬ 
γούς Ανάπτυξης και Ανταγωνιστικότητας». 

21. Τις διατάξεις της παραγράφου θ του άρθρου 23 του 
Ν. 4270/2014 (ΦΕΚ 143, τ.Α') με θέμα «Αρχές δημοσιονομικής 
διαχείρισης και εποπτείας» 

22. Τα με αριθμ. 9268/08.10.2014 και 8266/09.09.2014 έγ¬ 
γραφα της Ειδικής Υπηρεσίας Εφαρμογής Εκπαιδευτικών 
Δράσεων, αποφασίζουμε: 

Η στελέχωση των σχολείων της Πρωτοβάθμιας Εκπαίδευ¬ 
σης που εντάσσονται στις ΖΕΠ, στο πλαίσιο υλοποίησης 
της πράξης «Ζώνες Εκπαιδευτικής Προτεραιότητας - Άξο¬ 
νας Προτεραιότητας 2» (15/6/2010-30/10/2015) του Επιχειρη¬ 
σιακού Προγράμματος «Εκπαίδευση και Δια Βίου Μάθηση» 
του ΕΣΠΑ, ορίζεται ως ακολούθως: 

1. Εκπαιδευτικό Προσωπικό. 

Για την κάλυψη των πρόσθετων αναγκών που προκύπτουν 
από τις παρεμβάσεις του προγράμματος των Ζωνών Εκ¬ 
παιδευτικής Προτεραιότητας, προβλέπεταί: 

Γ ια τα Νηπιαγωγεία 

Η απασχόληση ενός (1) επιπλέον εκπαιδευτικού κλάδου 
ΠΕ60 στα Νηπιαγωγεία των Ζωνών Εκπαιδευτικής Προτεραι¬ 
ότητας για κάθε δύο (2) τμήματα που λειτουργούν. 

Για τα Δημοτικά σχολεία 

Η παρουσία δεύτερου εκπαιδευτικού στην τάξη, κλάδου 
ΠΕ70, για τις ανάγκες συνεκπαίδευσης, ο αριθμός των 
οποίων ορίζεται: 

Στα 6/θέσια σχολεία 1 επιπλέον εκπαιδευτικός, 

στα 9/θέσια 2 επιπλέον εκπαιδευτικοί, 

στα 12/θέσια 3 επιπλέον εκπαιδευτικοί κοκ. 

Η πρόσληψη εκπαιδευτικών όλων των ειδικοτήτων γίνεται 
σύμφωνα με τις διδακτικές ανάγκες του προγράμματος 
που διαμορφώνεται σε κάθε σχολική μονάδα και οι οποίες 
προκύπτουν από την παρέμβαση στο διδακτικό ωράριο 
και στο ωρολόγιο πρόγραμμα στην υποχρεωτική και στην 
προαιρετική ζώνη. 

Οι παραπάνω εκπαιδευτικές ανάγκες καλύπτονται, με 
σειρά προτεραιότητας, από εκπαιδευτικούς από το τακτι¬ 


κό προσωπικό των σχολείων των Ζωνών Εκπαιδευτικής 
Προτεραιότητας και συμπληρώνονται από μόνιμους εκπαι¬ 
δευτικούς, που πλεονάζουν ή μπορούν να διατεθούν για 
συμπλήρωση ωραρίου, τόσο από την Πρωτοβάθμια όσο και 
από τη Δευτεροβάθμια εκπαίδευση. 

Γ ια τη δράση της ενίσχυσης της διαφοροποιημένης δι¬ 
δασκαλίας και συνεκπαίδευσης, δύναται να ανατίθεται 
υπερωριακό έργο σε μόνιμους εκπαιδευτικούς, εφόσον οι 
εκπαιδευτικοί αυτοί επιθυμούν να εργαστούν πλέον του 
υποχρεωτικού διδακτικού τους ωραρίου, υπό την προϋ¬ 
πόθεση ότι συντρέχουν οι προϋποθέσεις που ισχύουν για 
την υπερωριακή απασχόληση των μονίμων εκπαιδευτικών. 

Για τις ανάγκες που δεν θα καλυφθούν με τους παρα¬ 
πάνω τρόπους, θα απασχοληθούν εκπαιδευτικοί με σχέση 
εργασίας ιδιωτικού δικαίου ορισμένου χρόνου, σύμφωνα με 
τους όρους εργασίας και τις αμοιβές που προβλέπονται 
από τις κείμενες διατάξεις που αφορούν στις προσλήψεις 
των προσωρινών αναπληρωτών πλήρους ή μειωμένου ωρα¬ 
ρίου, και σε εξαιρετική περίπτωση ωρομίσθιοι - ανάλογα 
με τις ανάγκες σε διδακτικές ώρες. 

2. Υπεύθυνοι ΖΕΠ . Τα σχολεία, των Ζωνών Εκπαιδευτικής 
Προτεραιότητας που δεν είναι ολοήμερα κατά την ένταξή τους 
σε Ζώνη Εκπαιδευτικής Προτεραιότητας, ορίζονται ταυτόχρονα 
ολοήμερα σχολεία, κατά τον ορισμό των ΖΕΠ. Επίσης ορίζο¬ 
νται οι θέσεις Υποδιευθυντών και Υπευθύνων προγράμματος 
σύμφωνα με τα ισχύοντα στα Ολοήμερα Δημοτικά Σχολεία. 

Στα σχολεία που λειτουργούν ως Ολοήμερα Σχολεία 
και εντάσσονται σε Ζώνη Εκπαιδευτικής Προτεραιότητας 
διατηρούνται οι θέσεις των Υποδιευθυντών και Υπεύθυνων 
του προγράμματος του Ολοήμερου Δημοτικού Σχολείου, οι 
οποίοι μέχρι και το 9θέσιο σχολείο, έχουν την ευθύνη και 
του προγράμματος Ζώνης Εκπαιδευτικής Προτεραιότητας. 

Σε κάθε σχολείο που ανήκει σε ΖΕΠ ο Διευθυντής του 
σχολείου ορίζεται ως μέλος της συντονιστικής ομάδας της 
ΖΕΠ. Σε περίπτωση κωλύματος του Διευθυντή, ορίζεται ο 
Υποδιευθυντής και σε περίπτωση κωλύματος αυτού, έτερος 
εκπαιδευτικός ως μέλος της συντονιστικής ομάδας, ύστερα 
από πρόταση του συλλόγου διδασκόντων και εισήγηση 
του Διευθυντή. Η συντονιστική ομάδα και το έργο της θα 
ορίζεται με υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ 

ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΥΦΥΠΟΥΡΓΟΣ ΠΑΙΔΕΙΑΣ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΘΡΗΣΚΕΥΜΑΤΩΝ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ 
-♦- 

Αριθμ. 152.325/ΨΣ5072-Α1 (2) 

Εκχώρηση αρμοδιοτήτων διαχείρισης του Επιχειρησιακού 
Προγράμματος «Ψηφιακή Σύγκλιση» του ΕΣΠΑ στην Ειδική 
Υπηρεσία Διαχείρισης του Επιχειρησιακού Προγράμματος 
«Διοικητική Μεταρρύθμιση 2007-2013» για δράσεις που υλο¬ 
ποιούνται στις 8 Περιφέρειες Αμιγούς Στόχου Σύγκλισης. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την Κυ- 

βέρνηση και τα Κυβερνητικά Όργανα» που κυρώθηκε με το 
άρθρο πρώτο του Π.Δ. 63/2005 (ΦΕΚ Α' 98). 

ϋ. Του Κανονισμού (ΕΚ) αριθ. 1828/2006 της Επιτροπής 
της 8ης Δεκεμβρίου 2006 για τη θέσπιση κανόνων σχετικά 
με την εφαρμογή του κανονισμού (ΕΚ) αριθ. 1083/2006 του 
Συμβουλίου περί καθορισμού γενικών διατάξεων για το Ευ¬ 
ρωπαϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο και το Ταμείο Συνοχής και του κανονι¬ 
σμού (ΕΚ) αριθ. 1080/2006 του Ευρωπαϊκού Κοινοβουλίου 
και του Συμβουλίου για το Ευρωπαϊκό Ταμείο Περιφερει¬ 
ακής Ανάπτυξης. 

ίϋ. Του Ν. 3614/2007 (ΦΕΚ Α' 267) «Διαχείριση, έλεγχος, 
εφαρμογή αναπτυξιακών παρεμβάσεων 2007-2013», όπως 
τροποποιήθηκε και ισχύει, και ειδικότερα του άρθρου 4, 
όπως έχει τροποποιηθεί από το Άρθρο 1 του Ν. 4128/2013 
(ΦΕΚ Α' 51, 28.02.2013) «Κύρωση της από 18 Δεκεμβρίου 
2012 πράξης Νομοθετικού Περιεχομένου «Κατεπείγουσες 
ρυθμίσεις για την οικονομική ανάπτυξη της χώρας» και 
άλλες διατάξεις». 

ίν. Της με αριθμ. 14053/ΕΥΣ 1749 (ΦΕΚ 540/Β/27.03.2008) 
Υπουργικής Απόφασης του Υπουργού Οικονομίας και Οι¬ 
κονομικών με θέμα «Υπουργική Απόφαση Συστήματος Δι¬ 
αχείρισης», όπως τροποποιήθηκε και ισχύει. 

ν. Του άρθρου 67 του Ν. 4150 (ΦΕΚ 102Α/29-4-2013) για 
την υπαγωγή της Ειδικής Υπηρεσίας Διαχείρισης του Επι¬ 
χειρησιακού Προγράμματος «Ψηφιακή Σύγκλιση» στη Γενική 
Γραμματεία Τηλεπικοινωνιών και Ταχυδρομείων. 

νι. Του Π.Δ. 118/2013 (ΦΕΚ 152/Α/25-06-2013) «Τροποποίηση 
του Π.Δ. 85/2012 (Α' 141) - Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυξης, 
Ανταγωνιστικότητας, Υποδομών, Μεταφορών και Δικτύων 
και Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

νϋ. Του Π.Δ. 89/2014 και το Π.Δ. 119/2013 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ Α' 
134). 

νίϋ. Την υπ. αρ. 1062/3-7-2013 (ΦΕΚ 315/3-7-2013) Κοινή 
Απόφαση του Πρωθυπουργού και του Υπουργού Υποδομών, 
Μεταφορών και Δικτύων περί του ορισμού του Γενικού 
Γραμματέα Τηλεπικοινωνιών και Ταχυδρομείων του Υπουρ¬ 
γείου, Υποδομών, Μεταφορών και Δικτύων. 

ίχ. Της Υπουργικής Απόφασης υπ’ αριθ. 33735/4482 (ΦΕΚ 
1693Β/10-7-2013) «Μεταβίβαση δικαιώματος υπογραφής με 
«εντολή Υπουργού» στον Γενικό Γραμματέα Τηλεπικοι¬ 
νωνιών και Ταχυδρομείων, στον Προϊστάμενο και στους 
Προϊσταμένους των Μονάδων της Ειδικής Υπηρεσίας Επι¬ 
χειρησιακού Προγράμματος «Ψηφιακή Σύγκλιση». 

2. Την υπ’ αριθ. 7725/28.3.2007 Απόφαση της Ευρωπαϊκής 
Επιτροπής περί έγκρισης του Εθνικού Στρατηγικού Πλαι¬ 
σίου Αναφοράς και τα Παραρτήματα I και II αυτής. 

3. Την με αρ. ΘΘ1 2007 ΘΒ161 ΡΟ 00226-Χ-2007 απόφαση 
έγκρισης του ΕΠ «Ψηφιακή Σύγκλιση» από την Ευρωπαϊκή 
Επιτροπή (Εγγραφο (2007) 5339) και την τροποποίηση αυ¬ 
τής (Εγγραφο Θ(2012) 9306(αναθεώρηση 6.12.2012). 

4. Την υπ’ αρ. οικ.202/2008 Κοινή Απόφαση των Υπουρ¬ 
γών Εσωτερικών και Οικονομίας και Οικονομικών για την 
«Συγκρότηση ενιαίου Διοικητικού Τομέα Ειδικής Υπηρε¬ 
σίας Διαχείρισης Επιχειρησιακού Προγράμματος «Διοι¬ 
κητική Μεταρρύθμιση 2007-2013» - Αρμοδιότητες» (ΦΕΚ 
155/Β/1.02.2008), όπως αυτή τροποποιήθηκε με την αριθμ. 
9/5.01.2009 κοινή υπουργική απόφαση (ΦΕΚ4/Β/7.01.2009) 
και την αριθμ. 319/27.01.2012 κοινή υπουργική απόφαση 
(ΦΕΚ130/Β/3.02.2012). 


5. Τις ανάγκες σε πιστοποιημένες δαπάνες για την κά¬ 
λυψη του στόχου ν+2/ν+3 έτους 2014 του Ε.Π. «Ψηφιακή 
Σύγκλιση 2007-2013» 

6. Την με α.π. 39935/ΕΥΣ 4785/16-09-2013 εγκύκλιο του 
Υπουργείου Ανάπτυξης και Ανταγωνιστικότητας με θέμα 
«Τεκμηρίωση σκοπιμότητας ένταξης νέας πράξης στο πλαί¬ 
σιο των Ε.Π. του ΕΣΠΑ». 

7. Την υπ. αριθ. 151.979/ΨΣ3723/04.07.2014 επιστολή της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος «Ψηφιακή Σύγκλιση 2007-2013», για την μεταφο¬ 
ρά πράξεων που υλοποιούνται στις 8 περιφέρειες αμιγούς 
στόχου σύγκλισης από το Ε.Π. Διοικητική Μεταρρύθμιση 
στο Ε.Π. Ψηφιακή Σύγκλιση. 

8. Την υπ. αριθ. 1993/08.07.2014 θετική εισήγηση της Ειδι¬ 
κής Υπηρεσίας Διαχείρισης του Επιχειρησιακού Προγράμ¬ 
ματος «Διοικητική Μεταρρύθμιση 2007-2013». 

9. Το Εγχειρίδιο Διαδικασιών Διαχείρισης και Ελέγχου 
των Επιχειρησιακών Προγραμμάτων του ΕΣΠΑ. 

10. Το ισχύον θεσμικό και κανονιστικό πλαίσιο, εθνικό και 
κοινοτικό, που αναφέρεται στην υλοποίηση και διαχείριση 
προγραμμάτων. 

11. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Διαχείρισης του Ε.Π. «Διοικητική Με¬ 
ταρρύθμιση 2007-2013», σύμφωνα με τις αρμοδιότητες και 
τους σκοπούς που ορίζονται στο άρθρο 5 του Ν. 3614/2007, 
ορίζεται, με βάση το άρθρο 4 παρ. 1 του Ν. 3614/2007, 
όπως τροποποιήθηκε και ισχύει, ως Ενδιάμεσος Φορέας 
Διαχείρισης του Επιχειρησιακού Προγράμματος «Ψηφιακή 
Σύγκλιση» του ΕΣΠΑ για τις δράσεις που αναφέρονται στο 
άρθρο 2. 

Άρθρο 2 

Αντικείμενο της εκχώρησης 

1. Η Ειδική Υπηρεσία Διαχείρισης Ε.Π. «Διοικητική Μεταρ¬ 
ρύθμιση 2007-2013», αναλαμβάνει αρμοδιότητες διαχείρι¬ 
σης για το Επιχειρησιακό Πρόγραμμα «Ψηφιακή Σύγκλιση», 
όπως αυτές προσδιορίζονται στο άρθρο 3, με σκοπό την 
ένταξη των παρακάτω δράσεων στον Άξονα Προτεραιό¬ 
τητας 2 «ΤΠΕ και βελτίωση της ποιότητας ζωής» του Επι¬ 
χειρησιακού Προγράμματος Ψηφιακή Σύγκλιση. 

2. Οι συγκεκριμένες δράσεις αφορούν σε: 

• έργα Πληροφορικής που, στο πλαίσιο της εφαρμογής 
του προγράμματος «ΚΑΛΛΙΚΡΑΤΗΣ», αξιοποιούν, προσαρ¬ 
μόζουν και ενοποιούν τις υφιστάμενες πληροφοριακές 
υποδομές, με στόχο την νέα ηλεκτρονική αυτοδιοίκηση, 

• στοχευμένη κατάρτιση, με τη χρήση ψηφιακών μεθό¬ 
δων (π.χ. θ- Ισαπτίης), που προάγει την ενδυνάμωση και την 
προσαρμογή των δεξιοτήτων του ανθρώπινου δυναμικού 
της Δημόσιας Διοίκησης σε θέματα ηλεκτρονικής διακυ¬ 
βέρνησης, 

• ψηφιακές υπηρεσίες για τη βελτιστοποίηση, απλούστευ- 
ση και ηλεκτρονικοποίηση των επιχειρησιακών, οικονομικών 
και διοικητικών διαδικασιών της Δημόσιας Διοίκησης. 

3. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα προ¬ 
τεραιότητας αποτυπώνεται στο Παράρτημα I. Η κατανομή 
κατά θεματικές προτεραιότητες αποτυπώνεται στο Παράρ¬ 
τημα II. Τα παραρτήματα I & II αποτελούν αναπόσπαστο 
μέρος της παρούσας απόφασης. 

4. Το συνολικό ποσό της συγχρηματοδοτούμενης δη¬ 
μόσιας δαπάνης των επί μέρους προσκλήσεων πράξεων 
που θα εκδοθούν και η συγχρηματοδοτούμενη δημόσια 
δαπάνη των πράξεων που θα ενταχθούν στο Επιχειρησιακό 
Πρόγραμμα δύναται να ανέλθει σε δεκαοχτώ εκατομμύρια 
(18.000.000) ευρώ. 

Άρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Διαχείρισης Ε.Π. «Διοικητική Μεταρ¬ 
ρύθμιση 2007-2013», αναλαμβάνει στο πλαίσιο του Επιχειρη¬ 
σιακού Προγράμματος «Ψηφιακή Σύγκλιση» τις ακόλουθες 
αρμοδιότητες: 

(ί) Λαμβάνει τα κατάλληλα μέτρα για την αξιοποίηση των 
συμπερασμάτων των αξιολογήσεων του Προγράμματος. 

(μ) Παρακολουθεί την πορεία εφαρμογής των κατηγοριών 
πράξεων που διαχειρίζεται και ειδικότερα τη χρηματοοι¬ 
κονομική πρόοδό τους, τους ποσοτικοποιημένους δείκτες 
και τις προοπτικές εξέλιξής τους και εισηγείται στη Δια¬ 
χειριστική Αρχή προτάσεις αναθεώρησής τους. 

(μι) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, την 
προετοιμασία της Επιτροπής Παρακολούθησης του Προ¬ 
γράμματος κ.λπ. 

(ίν) Συνεργάζεται με την Εθνική Αρχή Συντονισμού, την 
καθ'ύλην αρμόδια υπηρεσία συντονισμού και την Επιτροπή 
και παρέχει σε αυτές κάθε πληροφορία που ζητείται. 

(ν) Μεριμνά για την εξειδίκευση όπου απαιτείται των 
απαραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που της 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού. 

(νί) Επεξεργάζεται και εισηγείται στη Διαχειριστική Αρχή 
αναλυτικά κριτήρια ένταξης για τις κατηγορίες πράξεων 
που διαχειρίζεται, σύμφωνα με τα προβλεπόμενα στο Σύ¬ 
στημα Διαχείρισης και Ελέγχου. 

(νϋ) Μεριμνά ώστε να διαδίδονται όσο το δυνατό ευρύ¬ 
τερα οι πληροφορίες σχετικά με τις ευκαιρίες χρηματο¬ 
δότησης για τις κατηγορίες πράξεων που διαχειρίζεται. 
Στο πλαίσιο αυτό εκδίδει τις προκηρύξεις των κατηγοριών 
πράξεων που διαχειρίζεται για την υποβολή προτάσεων 
από τους δυνητικούς δικαιούχους και παρέχει προς τους 
δυνητικούς δικαιούχους, σαφείς και λεπτομερείς πληρο¬ 
φορίες προς τους δυνητικούς δικαιούχους τουλάχιστον 
σχετικά με: 

(α) τους όρους επιλεξιμότητας τους οποίους πρέπει να 
πληρούν οι προτεινόμενες πράξεις προκειμένου να εντα¬ 
χθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων χρημα¬ 
τοδότησης και τις σχετικές χρονικές περιόδους, 

(γ) τα κριτήρια για την ένταξη των προς χρηματοδότηση 
πράξεων, 

(δ) τα αρμόδια στελέχη της τα οποία μπορούν να παρέ¬ 
χουν πληροφορίες 

(ε) την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

(νίϋ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους. 

(ίχ) Αξιολογεί τις προτάσεις που υποβάλλονται, εφαρμό¬ 
ζοντας τα εγκεκριμένα από την Επιτροπή Παρακολούθησης 
του Ε.Π. «Ψηφιακή Σύγκλιση» κριτήρια ένταξης. 


(χ) Μεριμνά για την έκδοση της απόφασης ένταξης και 
της απόφασης χρηματοδότησής τους στους άξονες προ¬ 
τεραιότητας του Επιχειρησιακού Προγράμματος, μετά την 
ολοκλήρωση της διαδικασίας έκδοσης συμφώνου αποδο¬ 
χής των όρων ένταξης. Η απόφαση ένταξης εκδίδεται από 
την Υφυπουργό Διοικητικής Μεταρρύθμισης και Ηλεκτρο¬ 
νικής Διακυβέρνησης. 

(χί) Μεριμνά για την έκδοση τροποποιήσεων της από¬ 
φασης ένταξης και χρηματοδότησης των πράξεων ή ανά¬ 
κλησης αυτής και τη δημοσιοποίηση των στοιχείων των 
σχετικών αποφάσεων στην οικεία ιστοσελίδα του Ενδιάμε¬ 
σου Φορέα Διαχείρισης ή/και στην ιστοσελίδα του ΕΣΠΑ. 

(χϋ) Μεριμνά για τη συμμόρφωση των συγχρηματοδοτού- 
μενων πράξεων με τους ισχύοντες κοινοτικούς και εθνικούς 
κανόνες καθ’ όλη την περίοδο της υλοποίησής τους. 

(χίϋ) Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον σε 
εξέταση κατά τη διαδικασία ανάθεσης της σύμβασης. Η Ει¬ 
δική Υπηρεσία εκφράζει τη γνώμη της εντός αποκλειστικής 
προθεσμίας είκοσι (20) ημερών από τη λήψη των σχετικών 
στοιχείων. Σε περίπτωση άπρακτης παρέλευσης της ανω¬ 
τέρω προθεσμίας, λογίζεται ότι η Ειδική Υπηρεσία έχει 
παράσχει σύμφωνη γνώμη. Η σύμφωνη γνώμη της Ειδικής 
Υπηρεσίας ή η κατά το προηγούμενο εδάφιο τεκμαιρόμενη 
σύμφωνη γνώμη αυτής, αποτελεί όρο για τη χρηματοδό¬ 
τηση της πράξης. Σε περίπτωση δημόσιας σύμβασης που 
έχει ήδη συναφθεί κατά την ένταξη της σχετικής πράξης, 
καθώς και στις περιπτώσεις δημοσίων συμβάσεων που δεν 
εμπίπτουν στο πεδίο εφαρμογής των Κοινοτικών Οδηγι¬ 
ών περί δημοσίων συμβάσεων, η εξέταση της διαδικασίας 
ανάθεσης διενεργείται πριν από την καταχώρηση δαπανών 
στο Ολοκληρωμένο Πληροφοριακό Σύστημα. 

(χίν) Διενεργεί επαληθεύσεις κατά τα προβλεπόμενα στο 
άρθρο 8 του Ν. 3614/2007 προκειμένου να επιβεβαιωθεί 
η παράδοση των συγχρηματοδοτούμενων προϊόντων και 
υπηρεσιών και η πραγματική πραγματοποίηση των δαπα¬ 
νών που δηλώνουν οι δικαιούχοι καθώς και η συμμόρφωση 
των πράξεων προς τους εθνικούς και κοινοτικούς κανόνες. 
Στο πλαίσιο αυτό: 

Συλλέγει τις δηλώσεις δαπανών (δελτία δήλωσης δα¬ 
πανών) που υποβάλλονται από τους δικαιούχους και τις 
καταχωρεί στο Ο.Π.Σ μετά από τη διενέργεια διοικητικής 
επαλήθευσης σε κάθε δήλωση δαπάνης, κατά την οποία 
επιβεβαιώνεται με τα κατάλληλα έγγραφα, ότι: 

(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμφω¬ 
να με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη προ¬ 
γραμματική περίοδο. 

(στ) Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματοληψίας. 

(χν) Διενεργεί επιτόπιες επαληθεύσεις επιμέρους πρά¬ 
ξεων κατά τις οποίες επαληθεύεται ότι: οι πράξεις όντως 
εκτελούνται και τα παραδιδόμενα προϊόντα ή/και παρεχό¬ 
μενες υπηρεσίες συμμορφώνονται προς τους όρους της 
αντίστοιχης σύμβασης ή απόφασης ένταξης, η φυσική πρό- 

οδος της πράξης, η τήρηση των κοινοτικών κανόνων όσον 
αφορά τη δημοσιότητα και η ακρίβεια των πληροφοριών 
που παρέχει ο δικαιούχος όσον αφορά τη φυσική και οι¬ 
κονομική πρόοδο της πράξης. 

(χνί) Προβαίνει στη διενέργεια έκτακτης επιτόπιας επα¬ 
λήθευσης, εφόσον έχει σοβαρές ενδείξεις για την ύπαρξη 
παραβάσεων εθνικού ή κοινοτικού δικαίου, ενημερώνει την 
Αρχή Πιστοποίησης και όπου απαιτείται ζητά την αναστολή 
χρηματοδότησης της πράξης από την αρμόδια υπηρεσία. 

(χνϋ) Τηρεί αρχεία στο ΟΠΣ για τις διοικητικές και επιτό¬ 
πιες επαληθεύσεις που πραγματοποιούνται σύμφωνα με τα 
πρότυπα και τις διαδικασίες του Συστήματος Διαχείρισης 
και Ελέγχου. Εάν οι επιτόπιες επαληθεύσεις διενεργούνται 
δειγματοληπτικά, τηρεί αρχεία που περιγράφουν και τεκ¬ 
μηριώνουν τη δειγματοληπτική μέθοδο και καθορίζουν τις 
πράξεις ή τις συναλλαγές που επιλέγονται προς επαλή¬ 
θευση. Επανεξετάζει τη μέθοδο δειγματοληψίας σε ετήσια 
βάση. 

(χνϋί) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, η 
οποία επιβάλλεται βάσει πορίσματος επαλήθευσης ή πορί¬ 
σματος ελέγχου καταχωρώντας τις αντίστοιχες λογιστικές 
εγγραφές στο ΟΠΣ. 

(χίχ) Σε περιπτώσεις που διαπιστωθεί βάσει των επαλη¬ 
θεύσεων που διενεργεί αχρεωστήτως καταβληθείσα δα¬ 
πάνη, διαβιβάζει την απόφαση δημοσιονομικής διόρθωσης 
στο αρμόδιο διατάκτη για την έκδοση απόφασης ανά¬ 
κτησης αχρεωστήτως καταβληθέντων ποσών σύμφωνα με 
τα οριζόμενα στην ΥΠΑΣΥΔ (ΦΕΚ 540/τ.Β/27.03.08), όπως 
τροποποιήθηκε και ισχύει. 

(χχ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή των απα- 
ντήσεών του στα σχετικά πορίσματα ελέγχου στη Διαχει¬ 
ριστική Αρχή. 

(χχί) Συλλέγει και καταχωρεί στο ΟΠΣ τα στοιχεία παρα¬ 
κολούθησης εκτέλεσης των πράξεων (δελτία παρακολού¬ 
θησης φυσικού αντικειμένου) που υποβάλλουν οι δικαιούχοι. 
Με βάση τα στοιχεία αυτά εξετάζει το βαθμό επίτευξης 
των ετήσιων ποσοτικών στόχων των πράξεων, σύμφωνα με 
τις αρχικά αναληφθείσες νομικές δεσμεύσεις. Σε περίπτω¬ 
ση απόκλισης από τους όρους της απόφασης ένταξης ή 
χρονικών καθυστερήσεων μεγαλύτερων των έξι μηνών, σε 
σχέση με την προγραμματισθείσα πρόοδο, ο Ενδιάμεσος 
Φορέας Διαχείρισης προβαίνει σε επανεξέταση της πράξης 
και στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης της 
πράξης. Οι αποφάσεις ένταξης πράξεων που ανακαλούνται 
δημοσιεύονται στην κεντρική ιστοσελίδα του ΕΣΠΑ. 

(χχϋ) Παρακολουθεί τους δικαιούχους σχετικά με την τή¬ 
ρηση των υποχρεώσεων που έχουν αναλάβει, την πορεία 
των πράξεων που εκτελούν, τις υποχρεώσεις για τη δη¬ 
μοσιότητα σύμφωνα με τις απαιτήσεις των άρθρων 8 και 
9 του Καν.1828/06, την τήρηση χωριστής λογιστικής μερί¬ 
δας ή επαρκούς λογιστικής κωδικοποίησης και την τήρηση 
των πολιτικών σύμφωνα με τις ισχύουσες διατάξεις και τις 
οδηγίες και κατευθύνσεις της Εθνικής Αρχής Συντονισμού. 
Προτείνει μέτρα υποστήριξης των δικαιούχων προκειμένου 
να ανταποκριθούν στις υποχρεώσεις τους. 

(χχίϋ) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά με 
τις δαπάνες και τους ελέγχους κατά τα οριζόμενα στο 
άρθρο 90 του Κανονισμού σύμφωνα με τους κανόνες του 
Συστήματος Διαχείρισης και Ελέγχου. 

(χχίν) Παρέχει στη Διαχειριστική Αρχή όλες τις αναγκαίες 
πληροφορίες σχετικά με τις διαδικασίες και τις επαληθεύ¬ 


σεις που πραγματοποιούνται σε σχέση με κάθε δαπάνη 
των πράξεων που διαχειρίζεται, για σκοπούς πιστοποίησης. 

(χχν) Μεριμνά για την παρακολούθηση των εσόδων των 
έργων που παράγουν έσοδα, μετά την ολοκλήρωσή τους, 
καθώς και των έργων των οποίων τα έσοδα δεν είναι δυ¬ 
νατό να εκτιμηθούν εκ των προτέρων. 

(χχνί) Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότηση 
δημόσιες υπηρεσίες. 

(χχνϋ)Έχει την ευθύνη για την ακρίβεια, την ποιότητα και 
την πληρότητα των στοιχείων που καταχωρεί στο ΟΠΣ 
σύμφωνα με τους κανόνες του Συστήματος Διαχείρισης 
και Ελέγχου. 

(χχνίϋ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε δα¬ 
πάνη, για σκοπούς πιστοποίησης. 

Άρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από την Ειδική Υπηρεσία Διαχείρισης Ε.Π. «Διοικητική 
Μεταρρύθμιση 2007-2013», σύμφωνα με το Σύστημα Διαχεί¬ 
ρισης και Ελέγχου του εδαφίου (γ) της παρ.1 του άρθρου 
2 του Ν. 3614/2007, όπως αυτό ισχύει, και την αρχή της 
χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζονται 
στο άρθρο 3 της παρούσας, ο ΕΦΔ Ειδική Υπηρεσία Δια¬ 
χείρισης Ε.Π. «Διοικητική Μεταρρύθμιση 2007-2013», ανα¬ 
λαμβάνει τις ακόλουθες υποχρεώσεις: 

1. Κοινοποιεί στη διαχειριστική αρχή, το ετήσιο πρόγραμ¬ 
μα ενεργειών για τις πράξεις που διαχειρίζεται καθώς και 
τις εξαμηνιαίες εκθέσεις προόδου και ενημερώνει συστη¬ 
ματικά το ΟΠΣ με τα στοιχεία προόδου εκτέλεσης του 
προγράμματος. Επίσης, κοινοποιεί το ετήσιο πρόγραμμα 
επαληθεύσεων, τη μέθοδο δειγματοληψίας αυτών και το 
ποσοστό των επαληθεύσεων επί του συνόλου των πράξεων 
και διαμορφώνει τεκμηριωμένες προτάσεις διορθωτικών ή/ 
και προληπτικών ενεργειών με στόχο την αποτελεσματι¬ 
κότερη και αποδοτικότερη διαχείριση και υλοποίηση του 
Επιχειρησιακού Προγράμματος και ενημερώνει συστημα¬ 
τικά το ΟΠΣ με τα στοιχεία προόδου εκτέλεσης του Προ¬ 
γράμματος. 

2. Κοινοποιεί στη Διαχειριστική Αρχή τις προσκλήσεις 
για την ένταξη πράξεων στο Επιχειρησιακό Πρόγραμμα, 
πριν την δημοσιοποίησή τους, και ενσωματώνει κατάλληλα 
τυχόν επισημάνσεις της. 

3. Συνεργάζεται με την Διαχειριστική Αρχή και παρέχει 
σε αυτή κάθε πληροφορία που ζητείται. 

4. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, κα¬ 
θώς και ελέγχους από άλλα αρμόδια ελεγκτικά όργανα 
της Ελλάδας και της Ευρωπαϊκής Ένωσης και παρέχει σε 
αυτά τα αναγκαία στοιχεία για την απρόσκοπτη διενέργεια 
αυτών. Αποδέχεται διοικητικές και επιτόπιες επιθεωρήσεις 
από τη διαχειριστική αρχή και παρέχει σε αυτή τα αναγκαία 
στοιχεία προκειμένου να επιβεβαιωθεί η κατά το δέοντα 
τρόπο άσκηση των καθηκόντων που του έχουν ανατεθεί. 

5. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστήριξης 
για την εξειδίκευση εργαλείων και προτύπων που απαιτού¬ 
νται για την άσκηση των αρμοδιοτήτων της. 

6. Διασφαλίζει ότι όλα τα δικαιολογητικά έγγραφα σχε¬ 
τικά με τις δαπάνες και τους λογιστικούς ελέγχους των 

πράξεων που διαχειρίζεται, τηρούνται στη διάθεση της 
Ευρωπαϊκής Επιτροπής και του Ευρωπαϊκού Ελεγκτικού 
Συνεδρίου για: 

α. διάστημα τριών ετών μετά το κλείσιμο του επιχειρησι¬ 
ακού προγράμματος, σύμφωνα με τα οριζόμενα στο άρθρο 
89 παράγραφος 3 του Κανονισμού 1083/2006, 

β. διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση εγ¬ 
γράφων που αφορούν δαπάνες και λογιστικούς ελέγχους 
για πράξεις οι οποίες αποτέλεσαν αντικείμενο του μερικού 
κλεισίματος, τα ανωτέρω διαστήματα διακόπτονται είτε 
στην περίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα Δια¬ 
χείρισης, τη Διαχειριστική Αρχή και με τις απαιτήσεις που 
ορίζονται στο άρθρο 5 του Καν.1828/2006 για τις κατηγο¬ 
ρίες πράξεων που διαχειρίζεται. 

8. Στην περίπτωση που η Ειδική Υπηρεσία Διαχείρισης 
του Επιχειρησιακού Προγράμματος «Διοικητική Μεταρ¬ 
ρύθμιση 2007-2013», είναι και δικαιούχος στο πλαίσιο των 
κατηγοριών πράξεων που διαχειρίζεται, η υλοποίηση της 
πράξης θα γίνεται από μονάδα διαφορετική από τη μονάδα 
που είναι αρμόδια για τη διενέργεια των επαληθεύσεων, 
ώστε να διασφαλίζεται η απαιτούμενη διάκριση καθηκό¬ 
ντων στο εσωτερικό της 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος «Ψηφιακή Σύγκλιση» συντονίζει και επο¬ 
πτεύει την άσκηση των αρμοδιοτήτων της Ειδικής Υπη¬ 
ρεσίας Διαχείρισης Ε.Π. «Διοικητική Μεταρρύθμιση 2007- 
2013», και έχει την τελική ευθύνη έναντι της Επιτροπής 
για τη διαχείριση του συνόλου του Επιχειρησιακού Προ¬ 
γράμματος σύμφωνα με τις απαιτήσεις του Συστήματος 
Διαχείρισης και Ελέγχου και την αρχή της χρηστής δη¬ 
μοσιονομικής διαχείρισης. 

2. Ενημερώνει έγκαιρα την Ειδική Υπηρεσία Διαχείρισης 
Ε.Π. «Διοικητική Μεταρρύθμιση 2007-2013»,για το Σύστημα 
Διαχείρισης και Ελέγχου και κάθε τροποποίηση αυτού και 
την υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων της 
Ειδικής Υπηρεσίας Διαχείρισης Ε.Π. «Διοικητική Μεταρ¬ 
ρύθμιση 2007-2013», σε σχέση με τις δράσεις που εκ¬ 
χωρούνται, ώστε να βεβαιώνεται ότι αυτές εκτελούνται 
σύμφωνα με το Σύστημα Διαχείρισης και Ελέγχου και 
την αρχή της χρηστής δημοσιονομικής διαχείρισης. Στο 
πλαίσιο αυτό: 

3.1. Παρακολουθεί την ορθή και έγκαιρη ενημέρωση του 
ΟΠΣ από την Ειδική Υπηρεσία Διαχείρισης Ε.Π. «Διοικητική 
Μεταρρύθμιση 2007-2013», με τα απαραίτητα δεδομένα 
υλοποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 


αξιολόγηση καθώς και τις λογιστικές εγγραφές για κάθε 
πράξη που διαχειρίζεται η Ειδική Υπηρεσία Διαχείρισης 
Ε.Π. «Διοικητική Μεταρρύθμιση 2007-2013», 

3.2. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει η Ειδική Υπηρεσία 
Διαχείρισης Ε.Π. «Διοικητική Μεταρρύθμιση 2007-2013»,, και 
τις εξαμηνιαίες εκθέσεις προόδου τους και διαμορφώνει 
τεκμηριωμένες προτάσεις διορθωτικών/και προληπτικών 
ενεργειών, με στόχο την αποτελεσματικότερη και απο¬ 
δοτικότερη διαχείριση και υλοποίηση του επιχειρησιακού 
προγράμματος. 

3.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ειδική Υπηρεσία 
Διαχείρισης Ε.Π. «Διοικητική Μεταρρύθμιση 2007-2013», 
από την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

3.4. Εγκρίνει την τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής ανά 
κωδικό θεματικής προτεραιότητας μετά από πρόταση της 
Ειδικής Υπηρεσίας Διαχείρισης Ε.Π. «Διοικητική Μεταρρύθ¬ 
μιση 2007-2013». 

3.5. Δύναται να πραγματοποιεί διοικητικές και επιτόπιες 
επιθεωρήσεις στην Ειδική Υπηρεσία Διαχείρισης Ε.Π. «Δι¬ 
οικητική Μεταρρύθμιση 2007-2013», προκειμένου να επι¬ 
βεβαιωθεί η άσκηση των αρμοδιοτήτων που του έχουν 
ανατεθεί με βάση το εφαρμοζόμενο Σύστημα Διαχείρισης 
και Ελέγχου και την αρχή της χρηστής δημοσιονομικής 
διαχείρισης. 

4. Διασφαλίζει ότι η Αρχή Πιστοποίησης λαμβάνει τις 
αναγκαίες πληροφορίες σχετικά με τις διαδικασίες και τις 
επαληθεύσεις για σκοπούς πιστοποίησης. Στο πλαίσιο αυτό 
εποπτεύει και συντονίζει πριν από κάθε αίτημα πληρωμής 
την πληρότητα των πληροφοριών που παρέχονται στην 
Αρχή Πιστοποίησης. 

Άρθρο 6 

Η Ειδική Υπηρεσία Διαχείρισης του Επιχειρησιακού Προ¬ 
γράμματος «Διοικητική Μεταρρύθμιση 2007-2013» αναλαμ¬ 
βάνει αρμοδιότητες διαχείρισης του εκχωρούμενου προϋ¬ 
πολογισμού για την υλοποίηση δράσεων στις 8 Περιφέρειες 
Αμιγούς Στόχου Σύγκλισης, με στόχο την αναβάθμιση της 
ποιότητας ζωής των πολιτών. 

Για τις πράξεις που έχουν χρηματοδοτηθεί από το Ε.Π. 
«Διοικητική Μεταρρύθμιση 2007-2013» και μεταφέρονται, 
στο πλαίσιο της παρούσας εκχώρησης, στο ΕΠ «Ψηφιακή 
Σύγκλιση 2007-2013», ισχύουν τα διοικητικά έγγραφα και οι 
ενέργειες που απορρέουν από αυτά για την επιλογή των 
δικαιούχων και των πράξεων, οι προεγκρίσεις των σχεδίων 
υλοποίησης με ίδια μέσα, καθώς και οι διοικητικοί και επιτό¬ 
πιοι έλεγχοι που έχουν πραγματοποιηθεί στο πλαίσιο του 
Ε.Π. «Διοικητική Μεταρρύθμιση 2007-2013» σύμφωνα με το 
Σύστημα Διαχείρισης και Ελέγχου συγχρηματοδοτούμενων 
πράξεων του ΕΣΠΑ. 

Η ισχύς της παρούσας ορίζεται από τη δημοσίευσή της. 

